Նշված երեք փաստաթղթերը կեղծելու հաշվին Տիգրան Պետրոսյանը կարողացել է առանձնատունը վաճառել: «Պետության երեք տարբեր գերատեսչություններ փաստաթուղթ են տրամադրել ինձ, կեղծ գործարք են հաստատել, սակայն արդյունքում բոլորն անմեղ են ու մաքուր, տան իրական սեփականատերը տուժող կողմ է, իսկ այն, որ ինձնից գումար են վերցրել եւ հիմա տնից հանում են, դա ոչ մի տեղ չի հիշատակվում: Դատավոր Նաիրա Մարգարյանն էլ քննելու ենթակա հազարավոր գործերը թողած՝ չգիտես ինչու հապշտապ այս գործն էր քննել, մայիսի 8-ին նիստ հրավիրել, երբ ամբողջ հանրապետությունը գործադուլ էր հայտարարել եւ քաղաքը կաթվածահար էր: Նաիրա Մարգարյանը վճիռ է կայացրել մայիսի 8-ին եւ ընդամենը 2 օր անց՝ մայիսի 10-ին, հրապարակել, նման «գերազանց» աշխատանքի համար էլ երեւի նրան տեղափոխեցին վերաքննիչ քաղաքացիական դատարան»,- ասաց Սեյրան Հարությունյանը: